**โครงการเสริมสร้างศักยภาพนิสิต มหาวิทยาลัยเกษตรศาสตร์สู่สากล ประจําปี 2563**

**หลักการและเหตุผล**

มหาวิทยาลัยเกษตรศาสตร์ มีนโยบายในการเสริมสร้างศักยภาพของนิสิตมหาวิทยาลัยเกษตรศาสตร์

ให้สำเร็จการศึกษาและเป็นบัณฑิตผู้มีความสามารถทั้งในเชิงวิชาการและการปฏิบัติ สามารถเข้าสู่กระบวนการ แข่งขันในตลาดแรงงาน ตลอดจนเป็นทรัพยากรที่มีคุณค่าของประเทศ ดังนั้น มหาวิทยาลัยเกษตรศาสตร์ จึงได้ดำเนินโครงการพัฒนาศักยภาพทางวิชาการของนิสิตในทุกระดับมาอย่างต่อเนื่อง ตั้งแต่ปี พ.ศ.2553-2565โดยมีโครงการภายใต้โครงการเสริมสร้างศักยภาพนิสิตมหาวิทยาลัยเกษตรศาสตร์สู่สากล 5 โครงการ โดยได้รับงบประมาณสนับสนุนจากมหาวิทยาลัย สถาบัน คณะ ภาควิชา หลักสูตร และหน่วยงานที่นิสิตสังกัดประกอบด้วยโครงการดังต่อไปดังนี้

โครงการที่ 1 แลกเปลี่ยนนิสิตระดับปริญญาตรีเพื่อการถ่ายโอนหน่วยกิต

โครงการที่ 2 พัฒนาศักยภาพด้านการต่างประเทศของนิสิตระดับปริญญาตรี

โครงการที่ 3 ส่งเสริมการผลิตบทความทางวิชาการระดับบัณฑิตศึกษา

โครงการที่ 4 นักศึกษาแลกเปลี่ยนจากต่างประเทศ

โครงการที่ 5 ความร่วมมือทางวิชาการกับหน่วยงานคู่สัญญาในต่างประเทศ

ฝ่ายกิจการนิสิตและวิเทศสัมพันธ์ คณะศึกษาศาสตร์และพัฒนศาสตร์ ได้ดำเนินการประสานงานกับมหาวิทยาลัยต่างประเทศที่สามารถจัดกิจกรรมตามโครงการที่ 2 และ 5 จำนวน 20 ทุน โดยมีรายละเอียดดังนี้

**----------------------------------------------------------------------------------------------------------------------------**

**โครงการที่ 2 พัฒนาศักยภาพด้านการต่างประเทศของนิสิตระดับปริญญาตรี (Capacity Building on Internationalization for Undergraduate Students)**

**2.1 โครงการ Teaching Internship Experience at Vietnam Finland International School (VFiS), Ton Duc Thang University (TDTU)**

กำหนดให้นิสิตครูชั้นปีที่ 3 -4 ใน สาขาวิชาวิทยาศาสตร์ศึกษา คณิตศาสตร์ศึกษา ภาษาอังกฤษศึกษา และพลศึกษาและสุขศึกษา ได้ร่วมกิจกรรมทางในด้านการศึกษาในมหาวิทยาลัย ร่วมสังเกตการณ์สอน และปฏิบัติการสอนในชั้นเรียนในระดับ ประถมศึกษา และมัธยมศึกษาตอนต้นกับครูผู้สอนในต่างประเทศโดยใช้ภาษาอังกฤษเป็นหลัก นอกจากนี้ยังได้พัฒนาทักษะทางภาษาอังกฤษ การแก้ปัญหา และสมรรถนะในการสอนที่เพิ่มขึ้น

**จำนวนทุน :** 6 ทุน (วิทยาศาสตร์ศึกษา 2 ทุน คณิตศาสตร์ศึกษา 1 ทุน ภาษาอังกฤษศึกษา 1 ทุนและพลศึกษาและสุขศึกษา 2 ทุน)

**ผู้รับผิดชอบโครงการ** : Ms. Nguyen Thanh Phuong, email: nguyenthanhphuong@tdtu.edu.vn เบอร์โทร 028-37755033, Ton Duc Thang University

**ระยะเวลา :** 1 เดือน (22 มีนาคม – 20 เมษายน 2020)

**กิจกรรม :**

|  |  |  |
| --- | --- | --- |
| **week** | **Activity** | **Location** |
| 1 | Introduction in pedagogical, lesson planning and teaching method | TDTU |
| 2 | Observation in the classroom | VFiS |
| 3 | Teaching in the elementary classroom | VFiS |
| 4 | Teaching in the middle classroom | VFiS |

**สถานที่พัก :** International dormitory at TDTU

**รายละเอียดค่าใช้จ่าย:** 26,000 ต่อคน

1. Airfare 10,000 บาท

2. Meal 6,000 บาท

3. Accommodation 10,000 บาท

4. Tuition Fee 0 บาท (ยกเว้นค่าธรรมเนียม)

Total budget 26,000 บาท

|  |  |  |
| --- | --- | --- |
| **ผู้สนับสนุนเงินทุน** | **จำนวนเงิน (บาท) ต่อนิสิต 1 คน** | **จำนวนเงิน (บาท) นิสิตทั้งหมด 6 คน** |
| 1.กองวิเทศสัมพันธ์ (ตามประกาศทุนสนับสนุนตามโครงการฯ) | 10,000 | 60,000 |
| 2.คณะศึกษาศาสตร์และพัฒนศาสตร์ (ตามประกาศทุนสนับสนุนตามโครงการฯ)  2.1 กองทุนนิสิต | 16,000 | 96,000 |
| **รวมทั้งหมด** | **26,000** | **156,000** |

หมายเหตุ : 1. นิสิตต้องรับผิดชอบในส่วนของ passport and visa application

**2.2 โครงการนำเสนองานประชุมวิชาการและการแลกเปลี่ยนระยะสั้นเพื่อส่งเสริมวิชาชีพในต่างประเทศสำหรับนิสิตระดับปริญญาตรี**

ส่งเสริมให้นิสิตครูชั้นปีที่ 3 -4 ใน สาขาวิชาวิทยาศาสตร์ศึกษา คณิตศาสตร์ศึกษา ภาษาอังกฤษศึกษา และพลศึกษาและสุขศึกษา ได้ร่วมนำเสนองานประชุมวิชาการในต่างประเทศร่วมกับอาจารย์ที่ปรึกษาโดยใช้ภาษาอังกฤษเป็นหลัก และการแลกเปลี่ยนระยะสั้นเพื่อการแลกเปลี่ยนระยะสั้นเพื่อส่งเสริมวิชาชีพพัฒนาความรู้ความเข้าใจในการวิจัยทางด้านการศึกษาและสาขาที่เกี่ยวข้อง เพิ่มพูนทักษะทางภาษาอังกฤษ การแก้ปัญหา และแลกเปลี่ยนเรียนรู้กับนักวิชาการนานาชาติ

**จำนวนทุน :** 5 ทุน สำหรับนิสิตทุกสาขาวิชา

**ผู้รับผิดชอบโครงการ :** มหาวิทยาลัยที่มีความร่วมมือกับคณะศึกษาศาสตร์และพัฒนศาสตร์ หรือในระดับมหาวิทยาลัย

**ระยะเวลา :** 1 อาทิตย์ - 1 เดือน (ปี 2563)

|  |  |  |
| --- | --- | --- |
| **ผู้สนับสนุนเงินทุน** | **จำนวนเงิน (บาท) ต่อนิสิต 1 คน** | **จำนวนเงิน (บาท) นิสิตทั้งหมด 5 คน** |
| 1.กองวิเทศสัมพันธ์ (ตามประกาศทุนสนับสนุนตามโครงการฯ) | 10,000 | 50,000 |
| 2.คณะศึกษาศาสตร์และพัฒนศาสตร์ (ตามประกาศทุนสนับสนุนตามโครงการฯ)  2.1 กองทุนนิสิต | 10,000 | 50,000 |
| **รวมทั้งหมด** | **20,000** | **100,000** |

**โครงการที่ 5 ความร่วมมือทางวิชาการกับหน่วยงานคู่สัญญาในต่างประเทศ**

โครงการ KPS Educational Camp at National Changhua University of Education กำหนดให้นิสิตในชั้นปีที่ 2 -4 ในทุกสาขาวิชาได้เข้าร่วมกิจกรรมค่ายแลกเปลี่ยนเรียนรู้ด้านการเรียนการสอนในศาสตร์วิชาของตนเอง วัฒนธรรม และกีฬา กับนิสิต ณ National Changhua University of Education ประเทศไต้หวัน เพื่อเป็นการตอบสนองภารกิจในการทำความร่วมมือทางวิชาการกับคณะศึกษาศาสตร์และพัฒนศาสตร์

**จำนวนทุน :** 9 ทุน สำหรับนิสิต (วิทยาศาสตร์ศึกษา 2 ทุน คณิตศาสตร์ศึกษา 1 ทุน ภาษาอังกฤษศึกษา 2 ทุน พลศึกษาและสุขศึกษา 2 ทุน และเกษตรและสิ่งแวดล้อม 2 คน)

**ผู้รับผิดชอบโครงการ :**

The Office of International and Cross-Strait Affairs , National Changhua University of Education

Dr.Yen Kuang Kuo , email: hhchang3@cc.ncue.edu.tw เบอร์โทร +88647232105

**ระยะเวลา :** 5 วัน ( 18-22 พฤษภาคม 2563)

**กิจกรรม :**

|  |  |
| --- | --- |
| **Day** | **Activities** |
| 1 | เดินทางถึงมหาวิทยาลัย  อบรมเชิงปฏิบัติการด้านการสอน และการทำงานที่ใช้ภาษาอังกฤษ (Teaching profession in English and career) |
| 2 | อบรมเชิงปฏิบัติการด้านการสอน และการทำงานที่ใช้ภาษาอังกฤษ (Teaching profession in English and career) ต่อ |
| 3 | เยี่ยมชมหน่วยงานต่างในมหาวิทยาลัย และประชุมทิศทางของความร่วมมือระหว่างคณะฯ และมหาวิทยาลัย |
| 4 | กิจกรรมกลุ่มสัมพันธ์ระหว่างนิสิต กิจกรรมการแข่งขันกีฬา และการแสดงวัฒนธรรม ทั้งสองมหาวิทยาลัย |
| 5 | เดินทางกลับ |

**สถานที่พัก :** International dormitory, National Changhua University of Education

**รายละเอียดค่าใช้จ่าย:** 20,000 ต่อคน (รวม 9 คน เป็นเงิน 180,000 บาท)

1. Airfare 10,000 บาท

2. Meal (400 Baht \* 5 days) 2,000 บาท

3. Accommodation (1,500 Baht \* 4 nights) 6,000 บาท

4. Tuition Fee for workshop 2,000 บาท

**Total budget 20,000 บาท**

|  |  |  |
| --- | --- | --- |
| **ผู้สนับสนุนเงินทุน** | **จำนวนเงิน (บาท) ต่อนิสิต 1 คน** | **จำนวนเงิน (บาท) นิสิตทั้งหมด 9 คน** |
| 1.กองวิเทศสัมพันธ์ (ตามประกาศทุนสนับสนุนตามโครงการฯ) | 10,000 | 90,000 |
| 2.คณะศึกษาศาสตร์และพัฒนศาสตร์ (ตามประกาศทุนสนับสนุนตามโครงการฯ)  2.1 กองทุนนิสิต | 10,000 | 90,000 |
| **รวมทั้งหมด** | **20,000** | **180,000** |

หมายเหตุ : 1. นิสิตต้องรับผิดชอบในส่วนของ passport and visa application ประมาณ 1,200 บาท

**คุณสมบัติของผู้สมัคร :**

1. เป็นนิสิตครูระดับปริญญาตรี ที่กำลังเรียนในระดับชั้นปีที่ 2-4 คณะศึกษาศาสตร์และพัฒนศาสตร์ ในสาขาวิชาที่กำหนดในแต่ละโครงการฯ
2. เมื่อสิ้นสุดระยะเวลาในการเข้าร่วมโครงการฯ แล้ว จะต้องมีสถานภาพเป็นนิสิตมหาวิทยาลัย เกษตรศาสตร์ต่อไปไม่น้อยกว่า 1 ภาคการศึกษา
3. เป็นผู้ที่ผ่านกระบวนการการคัดเลือก และได้รับการเสนอชื่อจากคณะต้นสังกัด หรือหน่วยงานที่ รับผิดชอบโครงการ ฯ แล้ว **โดยการสอบสัมภาษณ์จากคณะกรรมการคัดเลือกฯ** **ในวันที่ 8 ตุลาคม2562 เวลา 16.00 น.เป็นต้นไป ณ ห้องประชุม 1 คณะศึกษาศาสตร์และพัฒนศาสตร์**
4. เป็นผู้มีความพร้อม และสามารถเข้าร่วมโครงการฯ ได้ครบถ้วนตามระยะเวลาที่กำหนด
5. เป็นผู้ที่ได้รับการตอบรับจากสถาบันอุดมศึกษา องค์กร หน่วยงานต่างประเทศ (คณะจัดทำให้)
6. มีความสามารถทางภาษาอังกฤษ หรือภาษาอื่นใดที่ใช้ในการเข้าร่วมโครงการฯเพียงพอต่อการเข้าร่วม โครงการฯ **โดยยื่นผลสอบ TOEIC, TOFEL, IELT, KU-TEP หรือผลสอบภาษาอังกฤษอื่นๆที่ เทียบเคียงได้กับการสอบดังกล่าว (สามารถใช้ผลคะแนน posttest –TOEICที่คณะฯจัดสอบสมัครได้) ผู้สมัครจะถูกจัดอันดับการคัดเลือกจากคะแนนดังกล่าว หรืออาจารย์ที่สอนภาษาอังกฤษในคณะฯได้รับรองความสามารถทางภาษาอังกฤษของผู้สมัคร**
7. เป็นผู้ที่สามารถรับผิดชอบค่าใช้จ่ายอื่นใดที่อาจเกิดขึ้นได้ นอกเหนือจากค่าใช้จ่ายที่ได้รับการสนับสนุนจากโครงการฯ
8. เป็นผู้ที่ไม่เคยได้รับทุนจากโครงการเสริมสร้างศักยภาพนิสิตสู่สากล หรือทุนในลักษณะเดียวกันนี้
9. เป็นผู้ที่อาจารย์ที่ปรึกษายินดีเป็นผู้ลงนามสัญญาในยืมเงิน

**เอกสารประกอบการสมัคร:**

1. ใบสมัครที่มีการกรอกรายละเอียดของผู้สมัครอย่างครบถ้วนสมบูรณ์ได้ที่ระบบการรับสมัคร KU Web Access Manager (https://sso.ku.ac.th/nidp/app/login) สมัครได้ตั้งแต่วันนี้ – 4 ตุลาคม 2562 นิสิตต้องดำเนินการ upload เอกสารเข้าสู่ระบบนี้ได้แก่
   1. หนังสือตอบรับจากสถาบันอุดมศึกษา หรือหน่วยงานวิจัยต่างประเทศ (คณะฯดำเนินการให้)
   2. ประวัติโดยย่อของผู้สมัคร
   3. สำเนาเอกสารแสดงผลการเรียนจนถึงภาคเรียนสุดท้ายของผู้สมัคร
   4. เอกสารรับรองความสามารถทางภาษาอังกฤษ
   5. สำเนาบัตรนิสิต
2. เมื่อดำเนินการสมัครในระบบเรียบร้อยแล้วให้นิสิตพิมพ์เอกสารจากระบบมาส่งในวันสัมภาษณ์

หมายเหตุ: นิสิตสามารถตรวจสอบรายละเอียดของการสมัครได้ในเว็บไซต์ของ กองวิเทศสัมพันธ์ https://iad.intaff.ku.ac.th/wordpress/?page\_id=18888